Mikols Alekna
Mikols Alekna (lietuviešu: Mykolas Alekna; dzimis 2002. gada 28. septembrī) ir lietuviešu vieglatlēts, startē diska mešanas sacensībās. Viņš ir pašreizējais pasaules rekordists ar rezultātu 74,35 m. M. Alekna ir 2024. gada vasaras olimpisko spēļu sudraba medaļas ieguvējs, kā arī divu pasaules čempionāta medaļu ieguvējs un 2022. gada Eiropas čempions. Viņa tēvs ir Virgīlijs Alekna, divkārtējs olimpiskais un divkārtējs pasaules čempions diska mešanā. Arī brālis Martins nodarbojas ar diska mešanu.